Cerotelion

***Cerotelion*** er en slekt av mygg beslektet med soppmygg. De er middelsstore mygg som som oftest kan kjennes på at antennene er flattrykte fra siden. Larvene er rovdyr som spinner klebrige fangstnett, og noen arter tiltrekker byttet med lys.

## Utseende
Middelsstore til nokså store, kraftige, gråaktige spinnmygg. Antennene er brede og flate, flattrykt fra sidene. Hodet er ganske lite. Kroppen er uten påfallende hår. Vingene er glassklare, oftest med mørke flekker eller tverrbånd. Seks lange årer når området rundt vingespissen. Den andre, lange åren (R4+5) har en kort, krum gren (R2+3) nær spissen. Åren i midten (M) er forgrenet nær roten, med en lang gaffel. Den bakerste, lange åren (CuA) er også forgreinet langt inne. Beina er nokså lange og tynne, gjerne blekt fargede, uten kraftige børstehår.

## Levevis
Disse myggene finnes først og fremst på fuktige, skyggefulle steder, blant annet i tett skog og i huler. 

### Fangstnett

De voksne myggene blir ofte funnet på blomster, men det er særlig larvene i denne familien som har en interessant biologi. De er rovdyr som fanger byttet ved hjelp av klebrige fangstnett, som hos edderkopper. 

Noen arter har larver som lever under tømmerstokker, i meitemarkganger og på undersiden av kjukesopp. 

## Utbredelse
Slekten forekommer i Holarktis og også på New Zealand.

## Systematisk inndeling

Det er funnet 1 art av slekten i Norge hittil (Rindal, Gammelmo og Søli 2008).

* orden Tovinger, Diptera
** underorden Mygg, Nematocera
*** overfamilie Sciaroidea
**** familie spinnmygg Keroplatidae
****** Underfamilien Arachnocampinae - 6 arter, Australia og New Zealand
******* Slekten *[[Arachnocampa]]* Edwards, 1924
******** New Zeland Glow-Worm, ***Arachnocampa luminosa*** – ikke i Norge.
****** Underfamilien Keroplatinae Rondani, 1856 - ca. 760 arter
******* Gruppe Keroplatini Rondani, 1856
******** Slekt ***Cerotelion*** Rondani, 1856 
********* *[[Cerotelion bimaculatum]]* Tonnoir, 1927
********* *[[Cerotelion boracensis]]* (Lane, 1950)
********* *[[Cerotelion dendyi]]* (Marshall, 1896)
********* *[[Cerotelion dureti]]* (Lane, 1958)
********* *[[Cerotelion enderleini]]* (Lane, 1948)
********* *[[Cerotelion flavicornis]]* (Freeman, 1951)
********* *[[Cerotelion funereus]]* (Freeman, 1951)
********* *[[Cerotelion hudsoni]]* (Marshall, 1896)
********* *[[Cerotelion johannseni]]* (Fisher, 1940)
********* *[[Cerotelion leucoceras]]* (Marshall, 1896)
********* *[[Cerotelion nigricans]]* (Lane, 1948)
********* *[[Cerotelion nigrum]]* Tonnoir, 1927
********* *[[Cerotelion pectinatus]]* Kimura, 1975
********* *[[Cerotelion pendleburyi]]* Matile, 1990
********* *[[Cerotelion racovitzai]]* Matile & Burghele-Balacesco, 1969
********* *[[Cerotelion septemtrionalis]]* Okada, 1938
********* *[[Cerotelion striatum]]* (Gmelin, 1790) - i Norge
********* *[[Cerotelion tapleyi]]* Edwards, 1927
********* *[[Cerotelion vitripenne]]* Tonnoir, 1927

## Referanser




## Kilder
* Hutson, A.M., Ackland, D.M. og Kidd, L.N. 1980. Mycetophilidae (Bolitophilinae, Ditomyiinae, Didaocidiinae, Keroplatinae, Sciophilinae and Manotinae). *Handbooks for the Identification of British Insects* IX, 3.
* Rindal, E., Gammelmo, Ø. og Søli, G.E.E. 2008. On the family Keroplatidae in Norway (Diptera, Mycetophiliformia). Norwegian Journal of Entomology 55: 81-85.
* Søli, G.E.E., Vockeroth, J.R. og Matile, L. 2000. Families of Sciaroidea. Side 49-92 i: Papp, L. og Darvas, B. (red.): *Contributions to a Manual of Palaearctic Diptera. Appendix.* Science Herald, Budapest.
* Økland, B. og Søli, G.E.E. 1992. The genus *Keroplatus* Bosc, 1792 – an interesting addition to the Norwegian fauna (Diptera: Keroplatidae). Fauna norvegica Serie B 39: 85-88.
* Nettressursen Fauna Europaea.  

## Eksterne lenker
* 
* Norsk Entomologisk forening – for deg som vil lære mer om insekter.